**JUDEŢUL SUCEAVA**

**PMUNICIPIUL CÂMPULUNG MOLDOVENESC**

**COMPARTIMENT RESURSE UMANE**

**Nr.\_\_\_\_\_\_\_\_ din \_\_martie 2024**

**Direcția administrație publică**

**Compartiment resurse umane**

RAPORT DE SPECIALITATE

la proiectul de hotărâre privind aprobarea regulamentului de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc

Iniţiator: Primarul municipiului Câmpulung Moldovenesc.

În vederea desfășurării în bune condiții a activității muzeului și realizarea scopului și a obiectivelor pentru care a fost înființat, prin Hotărârea Consiliului Local nr. 63 din 25 iunie 2020, privind aprobarea organigramei și statului de funcții pentru Muzeul “Arta Lemnului” – Câmpulung Moldovenesc, managementul muzeului este încredințat unui *manager*.

Conform prevederilor Ordonanței de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare, *managerul*, este o persoană fizică, ce a câștigat *concursul de management* și a încheiat un *contract de management* cu autoritatea (Consiliul Local al municipiului Câmpulung Moldovenesc reprezentată prin Primar).

Pentru ocuparea funcției vacante de manager la Muzeul ,,Arta Lemnului” – Câmpulung Moldovenesc, în perioada *05 ianuarie 2021 – 05 februarie 2021*, s-a desfășurat concursul de proiecte de management, câștigătorul acestuia fiind domnul Stamatin Bogdan.

În data de 26.02.2021, între domnul Stamatin Bogdan și primarul municipiului Câmpulung Moldovenesc s-a încheiat contractul de management, pe durată determinată, producând efecte de la data de 01.03.2021 până la data de 28.02.2025, data încetării termenului pentru care a fost întocmit și aprobat proiectul de management

Conform prevederilor art. 36 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare și art. 9 alin.(1) – Capitolul VII din Contractul de management 5453/26.02.2021, **evaluarea managementului se face anual** și final pe baza Regulamentului de organizare și desfășurare a evaluării managementului, verificând modul în care au fost realizate obligațiile asumate prin contractul de management, în raport cu resursele financiare alocate.

Având în vedere cele enumerate mai sus, se impune organizarea și desfășurarea evaluării anuale a managementului Muzeului “Arta Lemnului” Câmpulung Moldovenesc. Compartimentul resurse umane consideră că în forma propusă, proiectulprivind aprobarea regulamentului de organizare și desfășurare a evaluării anuale a managementul la Muzeul “Arta Lemnului” Câmpulung Moldovenesc, **pentru perioada 01.01.2023 - 31.12.2023**, este oportun și necesar.

**Avizat, Compartiment resurse umane**

**Dir. ex. Crăciunescu Diana – Mihaela Botea Cătălina Mariana**

|  |
| --- |
|  |